### **Forskrift om skolefritidsordningen (SFO) i Eidskog kommune**

Hjemmel: Fastsatt av kommunestyret i Eidskog kommune 24.09.24. Med hjemmel i lov av 9.juni 2023 nr. 30 om grunnskolen og den videregående opplæringa (opplæringslova) § 4-5..

**§ 1 Formål og virkeområde**

Forskriften gir informasjon om hvilke regler som gjelder for kommunens skolefritidsordning.

Forskriften gjelder for elever ved alle skolefritidsordninger i Eidskog kommune.

**§2 Eierforhold**  
Kommunen skal ha tilbud om skolefritidsordning før og etter skoletid primært for elever i 1. – 4.klasse. Kommunen skal legge til rette for leke- og fritidsaktiviteter i skolefritidsordningen.  
Aktivitetene skal være tilpasset alderen, funksjonsevne og interessene til barna.

Rektor ved skolen har ansvaret for skolefritidsordningen, jf. Opplæringsloven § 4-5  
Saker som gjelder den enkelte skolefritidsordning behandles av SU ved skolen.

**§2-1 Opptaksmyndighet**  
Opptak skjer ved den enkelte skole. Rektor er ansvarlig.

**§2-2 Opptakskriterium**  
Hvis det er flere søkere enn det er plass til foretas opptaket etter følgende kriterier:  
a) Barn med funksjonsnedsettelse eller barn med spesielle behov da barnet har nytte av tilbudet.  
b) Elever på 1. trinn  
c) Barn av enslige foresatte i arbeid utenfor hjemmet eller under utdanning og som alene har den daglige omsorgen for barnet.  
d) Barn der begge foresatte er i arbeid utenfor hjemmet eller i utdanning  
e) Etter barnets alder – yngre barn går foran eldre

§2-3 Opptaksperiode og oppsigelse  
Opptak til skolefritidsordningen skjer primært på våren før oppstart i 1.klasse.   
Forøvrig er det løpende opptak gjennom året. Plassen gjelder ut 4.klasse.   
Det er 1 måned skriftlig oppsigelse fra den 1. i hver måned.

**§3-1 Foreldrebetaling**  
Betalingssatsene vedtas av kommunestyret. Satsene kan reguleres årlig fra 1.januar.  
Betalingssatsene graderes etter plasstype.   
Juli måned er betalingsfri.

**§3-2 Søskenmoderasjon og refusjon**  
Søskenmoderasjon gis med 30% reduksjon fra og med barn nr. 2 i skolefritidsordningen.  
Det gis refusjon av foreldrebetaling fra og med 3.uke ved sammenhengende sykefravær. Fravær må dokumenteres med legeerklæring om at barnet er sykt og at familien får økte utgifter til barnepass.  
Søknad om redusert betaling for plass i skolefritidsordningen sendes rektor til vurdering og vedtak.  
Om betaling uteblir i 2 måneder eller mer opprettes dialog med foresatte.

**§4 Leke- og oppholdsareal**  
SFO, Magnor skole: Inne areal 180 kvm Uteareal 20 000 kvm  
SFO, Skotterud skole: Inne areal 397 kvm + tilleggsareal 220 kvm ved behov. Uteareal 25 000 kvm

**§5-1 Daglig oppholdstid og årlig åpningstid**  
Daglig åpningstid er 06.45 – 17.00 mandag til fredag.   
Skolefritidsordningen er stengt 4 uker i juli måned og 5 planleggingsdager i året.  
Skolefritidsordningen er stengt lørdager, julaften, nyttårsaften, fra og med kl. 12 onsdag før skjærtorsdag og alle helligdager.  
Rektor sørger for at foresatte minst 4 uker før gir beskjed i hvilken utstrekning plassen vil bli brukt i skoleferier.

**§5-2 Overskridelse**  
Ved overskridelse av åpningstid vil følgende bli iverksatt:  
Barn blir hentet etter kl. 17, 1.gang – muntlig advarsel, 2.gang – skriftlig advarsel. Ved videre overskridelse opprettes dialog med foresatte.

**§6 Personale og ledelse**  
Grunnbemanningen er 2 voksne for inntil 20 barn. Hver påbegynt gruppe på 10 barn gir en voksen.  
Skolefritidsordning med over 60 barn innskrevet skal ha 50 % ledelse.

**§ 7 Iverksetting**

Denne forskriften trer i kraft 24.09.24.